google/wiki40b huggingface dataset:
Yang Jingnian

Bakgrunn

Yangs Jingnians far, Yang Haizong (杨海宗), fant det tøft med kone og barn og forlot hjemmet etter et sinnesutbrudd da gutten var bare spebarnet. De så ham aldri igjen. Som en måned gammel ble han sendt av sin mor, Li Yuxia (黎蔚霞), for å bli oppdratt av sin morfar. Da Yang var ti år gammel, ble moren gjengift.
Selv om han levde et fattig landsbyliv var Yangs bestefar en lærd mann som hadde bestått fylkesnivåeksamenene mot slutten av Qing-dynastiet. Han var meget opptatt av guttens utdannelse, som begynte da han var fire år, og han fikk etter kort tid begynne å lese bestefarens bøker. Da han var 13 var han allerede godt fortrolog med de fire bøker og de fem klassikere, og behersket litterær kinesisk.

Karriere

Etter en kort tid ved Det kinesiske nasjonalistpartis akademi for hæroffiserer (Whampoa) sluttet han seg til partiet Kuomintang mot slutten av 1920-årene. Han studerte økonomi fra 1932 til 1936 ved Nankai-universitetet i Tianjin og arbeidet deretter i forskningen.
Etter et treårig utenlandsstudium tok han i 1948 doktorgraden i økonomi ved University of Oxford. Samme år ble han professor ved Nankai-Universitetet.
Yang Jingnian holdt forelesninger helt til den høye alder av 86 år, og oversatte derutover også i de følgende år engelskspråklig økonomivitenskapelig litteratur til kinesisk. 
Blant hans oversettelser kan nevnes The Wealth of Nations av Adam Smith, The Economic Development of France and Germany, 1815-1914 av Sir John Harold Clapham, og History of Economics Analysis av Joseph Schumpeter. Han skrev også en selvbiografi da han var hundre år gammel.
Han døde i en alder av 107 år.
Visdalen

Visdalen er en dal i Jotunheimen, i Lom kommune i Oppland. Den går fra sør til nord mellom de to høyeste fjellene i Norge, Galdhøpiggen i vest og Glittertinden i øst. Den er en sidedal til Bøverdalen. Rundt femten kilometer opp i dalen ligger turisthytta Spiterstulen, på 1 106 meter over havet. Det går bomvei opp til Spiterstulen. Gjennom dalen løper elva Visa. Øvre del av dalen, sør for Spiterstulen, ligger i Jotunheimen nasjonalpark.
Rønnaug

Etymologi

Rønnaug har opprinnelse som en østlandsk dialektform av Rannveig, som er sammensatt av to norrøne navneledd. Det først leddet kan være rann, «hus», eller regin, «råd», mens det andre navneleddet er veig, «kraft, styrke».
Lenge leve diplomatiet!

Innspillingsfakta

Filmen ble spilt inn fra 17. august til midten av september 1931.

Fakta om filmen

Arbeidstittelen til denne filmen var Dollar Bill.
Lenge leve diplomatiet! ble gjenutgitt av Twentieth Century-Fox 16. oktober 1936.
Alessandra Ambrosio

Biografi

Ambrosio begynte som modell da hun var 12 år gammel. Hennes første viktige modell jobb var til coveret av brasilianske magasinet Elle. Hun har siden jobbet med merkevarer som Christian Dior, Giorgio Armani, Gucci, Calvin Klein og Ralph Lauren. Hun har gått for designere som Kenzo, Christian Dior, Ralph Lauren, Giorgio Armani og Vivienne Westwood. Hun har vært på over 50 internasjonale tidsskriftet dekker, blant annet Cosmopolitan, Elle, Marie Claire, Ocean Drive, Vogue og den eneste modellen som skal vises på forsiden av Glamour i USA i 2006.

Personlig liv

Ambrosio bor for tiden mellom New York og Brasil. Da Ambrosio først kom til New York, lånte hun Gisele Bündchen sin leilighet i to uker og Adriana Lima hjalp henne oversette fra engelsk til portugisisk.
Ambrosio sin bestevenn er den brasilianske modellen Ana Beatriz Barros.
Ambrosio og hennes forlovede Jamie Mazur har to barn. Deres datter Anja Louise Ambrosio Mazur ble født 24. august 2008 og deres sønn Noah Phoenix Ambrosio Mazur ble født 7. mai 2012.
Alonso Cano

Alonso Cano eller Alonzo Cano (født 19. februar 1601 i Granada, død 3. september 1657) var en spansk kunstmaler, arkitekt og billedhugger. 
Cano kom fra Granada til Sevilla, der han utdannet seg både til maler (som lærling til Francisco Pacheco) og billedhugger (lærling til Juan Martínez Montañés), ble hoffmalere i Madrid og ble benyttet til å lage flere dekorative arbeider. På grunn av sitt voldsomme temperament og mistanken om mord på hustruen måtte han en tid holde seg borte fra hovedstaden, og arbeidet da i Valencia og andre steder. Han havnet til slutt i Granada, der han ble overbyggmester for katedralen, hvor han skapte hovedfasaden i original barokkstil og for øvrig utsmykket med skulpturer og malerier. Cano utførte også med Magdalenakirken i Granada. Som skulptør er Cano mest kjent gjennom sine kraftig modellerte og malte treskulpturer. Han ble allikevel mest kjent som maler, og hans malerier er fremst Madonna del Rozario i katedralen i Málaga og Den hellige Agnes i Berlin kjente.
Masahiro Wada

Karriere

Masahiro Wada startet sin profesjonelle karriere i Gamba Osaka i 1987. Han har også spilt for Vissel Kobe.
Nationalsozialistische Freiheitspartei

Nationalsozialistische Freiheitspartei (NSFP) var tysk politisk parti som ble grunnlagt i mai 1924 i kjølvannet av ølkjellerkuppet. Partiet eksisterte som et listesamarbeid og fraksjon i Riksdagen.  Adolf Hitler og andre ledere av NSDAP ble fengslet etter det mislykkede statskuppet, og NSDAP ble forbudt. De resterende nazistene dannet NSFP for å føre ideologien videre.
Under valget i Tyskland i mai 1924 gikk Deutschvölkische Freiheitspartei (DVFP) og Nationalsozialistische Freiheitsbewegung (NSFB) sammen i et listesamarbeid under navnet Nationalsozialistische Freiheitspartei, og 32 seter i Riksdagen. Blant de representantene var general Erich Ludendorff og den tidligere lederen for Sturmabteilung (SA), Ernst Röhm. I desember 1924 mistet partiet 18 av disse setene. Inkludert i dette partiet var Frontbann, som var et lovlig alternativ til SA.
Den 27. februar 1925 ble NSDAP reformert etter at forbudet opphørte i januar. Hitler ble sluppet løs fra fengsel og NSFP ble absorbert av NSDAP. Under valgene dannet NSFP en valgallianse med Ludendorffs Deutschvölkische Freiheitspartei. Noen steder ble alliansen kalt Völkisch-nationaler Block.
Amazonis Planitia

Amazonis Planitia er en av de jevneste overflatene på Mars. Den ligger mellom Tharsis og Elysium Planitias vulkanske provinser. Topografien inneholder ekstremt glatte strukturer ved ulike lengdeskalaer. Amazonis Planitia opptar et område på 2 millioner km².
Aritmetikkens fundamentalteorem

Bevis

Vi skal vise at enhvert naturlig tall  på en entydig måte kan skrives som produktet av primtall (om man ser bort i fra rekkefølgen faktorene skrives i). Vi beviser først at man kan skrive et vilkårlig tall på denne måten. Etterpå beviser vi at denne representasjonen er entydig.
Enten er  et primtall eller ikke. Hvis  er et primtall så er det ikke noe mer å bevise. Om  ikke er noe primtall, så finnes det et heltall  som deler , hvor . Blant alle slike , velg  som det minste. Da må  våre et primtall. Ellers ville også det tallet hatt en divisor  hvor , noe som motsier at  er det minste tallet som deler .
Vi kan dermed skrive . Hvis  er et primtall er det ikke mer å bevise. Hvis ikke kan vi gjenta argumentasjonen og produsere et nytt primtall  slik at .
Dette kan vi fortsette med lenge, men  kan ikke fortsette evig, så til slutt vil  være et primtall vi kan kalle .
For å bevise at denne representasjonen er unik, anta at  kan skrives som produktet av primtall på to måter, la oss si , der , og  og  er primtall skrevet i stigende rekkefølge slik at  og .
Fordi  deler  må  for en eller annen . Men da er . Om vi argumenterer på lignende måte får vi også at , og dermed at . Om vi gjentar denne prosessen får vi at , altså at . Om  får vi at , noe som er absurd, og dermed er , og , , noe som gjør de to faktoriseringene identiske. Beviset er dermed fullført.
EM i turn for menn 2006

Det 27. europamesterskapet i turn for herrer ble arrangert i Volos i Hellas 4. til 7. mai 2006.
Den forente venstrefronten (2002)

Regjeringsparti fra mai 2006

Etter seieren i demokratiopprøret Jana Andolan 2006 Sjupartialliansen ei koalisjonsregjering med  G. P. Koirala som statsminister. 
I mai blei Prabhu Narayan Chaudhari fra NKP(SM) minister for jordreform og administrasjon (management) på vegne av SBM.
Chaydhari blei etterhvert utsatt for sterk kritikk både innafor NKP(SM) og SBM.

Krise og splittelser ved årsskiftet 2006 - 2007

30. mars 2006 blei Mainali erstatta av Chaudhari som leder i SBM. I oktober tok Mainali over som leder igjen. 
På denne tida gikk SBM inn i ei krise. Alle tre medlemspartier blei splitta i to. Det er også mulig at det for ei tid fantes to organisasjoner som begge kalte seg SBM.

SBM i overgangsparlamentet og overgangsregjeringa

I Nepals overgangsparlament som blei konstituert 15. januar 2007, fikk ULF – N utpeke 3 representanter, og fikk dermed for første gang parlamentarisk representasjon.
I Nepals overgangsregjering 2007, som blei konstituert 1. april, fikk BSM samme ministeriet som før. Minister var denne gangen Jagat Bogati fra NKP(ML).
Filterboble

En filterboble er en effekt som kan oppstå ved at personer får filtrert og sortert bort informasjon på internett fordi de bruker nettsteder som tilbyr individuelt tilpasset innhold. Årsaken til at filterbobler kan oppstå er at algoritmene som lager søkeresultatlister og anbefalinger på nettsteder prøver å forutsi hva som utviklerne mener vil ha størst sjanse for å gjøre brukeren fornøyd. Dette gjøres ved å tilpasse innholdet på nettsidene til hva brukeren har besøkt før, hvilket kjønn eller hvilken aldersgruppe brukeren tilhører. Filterbobler kan føre til at personer blir eksponert for informasjon som bekrefter syn de allerede har. Eller det kan føre til at en ikke blir kjent med andre syn enn det de har fra før. 
Eksempler på årsaker til filterbobler kan være at søkemotorer tilpasser trefflista basert på hva brukeren har klikket på tidligere. 
Begrepet ble skapt av forfatteren Eli Pariser og gjort kjent gjennom boka The Filter Bubble.
Erik Magnusson av Sverige

Erik Magnusson (født 1339, død 21. juni 1359) var konge av Sverige og herre over Skåne i 1344–1359.

Liv og virke

Erik var sønn av kong Magnus Eriksson og sønnesønn til hertug Erik Magnusson av Södermanland. Han ble valgt til konge i 1344, kun fem år gammel, men ble samkonge først i 1356 etter et opprør mot Magnus Eriksson. Erik var rivaliserende konge til sin far Magnus Eriksson fra 1356 og til sin død i 1359.
I 1343 ble Erik og hans bror Håkon valgt til tronarvinger av henholdsvis kongeriket Sverige og kongeriket Norge. Håkon fikk den norske tronen i 1355 og det førte til at unionen mellom de landene ble oppløst. At Erik ikke fikk noen posisjon i det svenske rådet kan ha vært årsaken til at han valgte å lede et opprør mot sin far i 1355. I 1357 hadde opprøret tvunget Magnus til å dele Sverige med sin sønn Erik, som fikk styre det meste av sydlige Sverige og Finland. Sverige ble forent igjen i 1359 da far og sønn ble forsonet, og de styrte Sverige sammen i noen måneder inntil Erik døde av pest. Da han var døende anklaget han sin mor Blanka av Namur for å ha forgiftet ham. Kort tid etter døde også hans hustru Beatrix. Også hun døde av pesten.
Erik var gift med Beatrix av Bayern, datter av den tysk-romerske keiseren Ludvig IV av Bayern.
Han titulerte seg som «Wij Eriker medh Gudz nådhom Swia och Götha konunger, och herra öfuir Skånes landh».
University of Strathclyde

Rangeringer

University of Strathclyde ble rangert som nummer 38 av 126 britiske universiteter på Complete University Guides liste for 2016 og som nummer 33 av 119 britiske universiteter på The Guardians 2016-liste.
I QS World University Rankings for 2014 rangerte universitetet som nummer 246. Det var ikke å finne blant de 500 beste universitetene i verden i Times Higher Education World University Rankings 2014-2015 eller i Academic Ranking of World Universities (Shanghai-rankingen) for 2014 på plass 246 av verdens universiteter.
Euryglottis

Utseende

Middelsstore til meget store (vingespenn 80-140 millimeter), mørkt brunlige, slanke svermere.
Vingene er forholdsvis store, mørkt gråbrune, vanligvis med lysere tegninger. Bakvingen er gråbrun med et lyst tverrbånd, dette fortsetter som et mer eller mindre tydelig tverrbånd på forvingen. Kroppen er spoleformet, bakkroppen har en rekke gule flekker på hver side.

Levevis

Disse svermerne finnes ofte nokså høyt oppe (2000-3000 meter over havet) i Andesfjellene.

Utbredelse

Slekten er utbredt i det nordvestlige Sør-Amerika (Colombia, Ecuador og Peru).
Borgerskap

Borgerskap, også bursjoasi, som begrep brukes som betegnelse på den velstående, eiendomsbesittende, men ikke-adelige mellomklassen og etter hvert overklassen i det kapitalistiske samfunnet.
Borgerskap er i Norge opprinnelig en fellesbetegnelse for de beboere i en kjøpstad som hadde løst borgerbrev, dvs. handelsmenn, håndverkere og skippere, til forskjell fra adelige, embedsmenn og bønder samt arbeidere, leilendinger og husmenn. Handelsborgere hadde rett til å inn- og utføre alle tillatte kjøpmannsvarer innen- og utenlands – en rettighet kalt «handelsfrihet».
I den enkelte kjøpstad ble det ført en Borgerbok, tidligere kalt Stadsbok som inneholder navn på de personer som avla ed for å kunne drive handel eller håndverk. Fra tidlig på 1600-tallet inneholdt Borgerboken også informasjon om personenes fødested og fra slutten av 1600-tallet om hva slags yrke næringen innebar.
Krasnyj Bor

Krasnyj Bor er en landsby og populært område for rekreasjon og hvil i Smolensk oblast, vest for Smolensk i Russland. Landsbyen har jernbanestasjon og huser deler av 1. stridsvognarmé.
EM i curling 1977

Curling-EM 1977 ble arrangert 22. november – 26. november 1977 i Askerhallen i Oslo i Norge.
Det deltok 10 lag for herrer og 8 lag for kvinner.
Aleutians West Census Area

Aleutians West Census Area er et folketellingsområde i den amerikanske delstaten Alaska. Det ligger helt sørvest i staten, med bykommunen Aleutians East i øst.
Statistikkområdet utgjør de delene av Aleutene som ligger vest for Amukta Pass og øygruppa Pribilof. Det totalte arealet er 36 562 kvadratkilometer, hvorav 25 174 km² er vann og 11 388 km² land.
Aleutians West ble grunnlagt den 23. oktober 1987, etter at statistikkområdet Aleutian Islands ble oppløst. Statistikkområdet har 5 511 innbyggere (2013), og den største byen er Unalaska.
Nanbu

Nanbu (kinesisk: 南部县; pinyin: Nánbù Xiàn) er et fylke i byprefekturet Nanchong i provinsen Sichuan i Folkerepublikken Kina. Det hadde i 1999 1 292 108 innbyggere.

Samferdsel

Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.
Muddværet fuglefredningsområde

Muddværet fuglefredningsområde ligger i Vega kommune i Nordland. Området har et areal på 9 586 dekar, hvorav 7 547 dekar sjøareal. Fuglefredningen er innført for å ivareta et viktig hekkeområde for sjøfugl.
Området ligger i Vega verdensarvområde.
Tournai

Geografi

Tournai er beliggende i lavlandene i Belgia, ved den sydlige randen av den flamske slette. Administrativt er byen en del av provinsen Hainaut, og dermed en del av Vallonia-regionen og det fransktalende Belgia. Tournai har sine egne arrondissementer.
Et flateinnhold på 213,75 km² gjør den til den største kommunen i areal i Belgia; den er også den største i befolkning i Vest-Hainaut. Distriktet Tournai består av de tidligere distriktene Ere, Saint-Maur, Orcq, Esplechin, Froyennes, Froidmont, Willemeau, Ramegnies-Chin, Templeuve, Chercq, Blandain, Hertain, Lamain, Marquain, Gaurain-Ramecroix, Havinnes, Beclers, Thimougies, Barry, Maulde, Vaulx, Vezon, Kain, Melles, Quartes, Rumillies, Mont-Saint-Aubert, Mourcourt og Warchin.

Historie

Under Hundreårskrigen beleiret kong Edvard III av England Tournai i 1340.
Datong Hui Tu

Datong (kinesisk:大通回族土族自治县; pinyin: Dàtōng huízú tǔzú Zìzhìxiàn) er et autonomt fylke i provinsen Qinghai i Folkerepublikken Kina. Det er del av byprefekturet Xining.
Befolkningen var på 420 427 innbyggere i 1999.

Samferdsel

Kinas riksvei 227 fører fra Xining til Zhangye i provinsen Gansu.
Xiphosceloides

Levevis

De voksne billene besøker blomster for å ete pollen.

Utbredelse

Slekten er utbredt i Afrika.
Rue du Faubourg-Saint-Antoine

Rue du Faubourg Saint-Antoine er en gate i Paris. Den løper fra Place de la Bastille til Place de la Nation og er samtidig grense mellom 11. arrondissement og 12. arrondissement.

Historie

Rue du Faubourg-Saint-Antoine er en av de eldste gater i Paris, skjønt den lenge befant seg utenfor bymurene, noe som allerede gis av navnet; Faubourg betyr forstad. Den var viktig, ikke minst fordi den som ville fra sentrum i Paris og østover for å komme til Vincennes og slottet der måtte befare denne veien.
Faubourg Saint-Antoine vokste i middelalderen opp rundt klosteret Saint-Antoine-des-Champs, som ble opprettet mot slutten av 1100-tallet.
Forstaden Saint-Antoines sterkere vekst begynte på 1400-tallet, ettersom kongen bestemte at håndverkerne her skulle slippe å bli skattlagt. Dette særlige privilegium så vel som nærheten til elven Seinen, som var transportåren for alle tømmertransporter til Paris, gjorde Rue du Faubourg-Saint-Antoine til den viktigste parisiske hovedgate for tre- og møbelhåndverkere. Mange av dem holdt til i bakgårder der og i sidegatene.
Dome Fuji (forskningsstasjon)

Dome Fuji (ドームふじ基地 Dōmu Fuji Kichi) er en japansk forskningsstasjon i Antarktis, beliggende 3810 moh. på Valkyrjedomen i Dronning Maud Land. Den ble etablert i januar 1995 og opereres som en sommerstasjon av National Institute of Polar Research. Stasjonen består av åtte bygninger på tilsammen 407 m² og har en kapasitet på 15 personer. Den ligger om lag 1000 kilometer sør for Japans hovedbase i Antarktis, Syowa.
Ved Dome Fuji utføres det et stort program innen boring av iskjerner. Det er hentet opp over 700 000 år gammel is fra 3000 meters dybde. Det gjennomføres også atmosfæriske observasjoner.
Arpad Elo

Bakgrunn

Arpad Elo ble født i Ungarn og flyttet som barn til USA med sine foreldre i 1913.

Karriere

Elo var professor i fysikk ved universitetet i Marquette i Milwaukee, Wisconsin. Han var også en svært dyktig sjakkspiller. Innen 1930-årene var han den sterkeste spilleren i Milwaukee, en av USAs sterkeste sjakkbyer. Elo vant «the Wisconsin State Championship» åtte ganger.
Elo døde i Brookfield, Wisconsin i 1992.

Elos ratingsystem

Elo er mest kjent for sitt ratingsystem for sjakkspillere. Det opprinnelige sjakkratingsystemet ble utviklet i 1950 av Kenneth Harkness, økonomisjef i De forente staters sjakkforbund (USCF). Innen 1960 utviklet Elo sin egen formel, basert på alle data samlet opp ved å bruke ratingsystemet til Harkness. Formelen hadde grunnlag i matematiske metoder hentet fra statistikkfaget, og utgjorde en forbedring av Harkness-systemet. Det nye ratingsystemet ble godkjent på et møte i USCF i St. Louis, Missouri i 1960.
I 1970 bestemte FIDE, verdens sjakkforbund, å bruke Elo-ratingsystemet. Fra da av og til midten av 1980-årene var det Elo selv som sto for ratingkalkulasjonene. Arbeidet med kalkuleringene var på den tiden en relativt overkommelig oppgave, siden det var færre enn 2000 spillere som ble ratet av FIDE. Etter hvert ga FIDE ansvaret for ratingberegningene videre til andre, ekskludert Elo. FIDE la også til nye regler for «kvalifikasjoner for rating» i sin håndbok som tildelte vilkårlige ratinger (typisk i 2200-området som er det laveste sjiktet for en sjakkmester) for spillere som scorte minst 50% i noen få utvalgte turneringer, som for eksempel sjakkolympiader. Elo og andre protesterte mot disse nye reglene, begrunnet med at disse var vilkårlige og politisk drevet frem.
Winter – Rop fra lang avstand

Handlingen

Eril Winters ferie får en brå slutt en glovarm augustdag når en død kvinne blir funnet ved innsjøen Delsjön utenfor Göteborg. Obduksjonen viser at hun er kvalt, og at hun en gang har født et barn. Men Winter og hans team finner ingen spor etter kvinnens identitet.
Etter hvert forstår Winter at kvinnen har vært blant menneskene som lever sitt liv uten kontakt med andre, og at svarene på gåten ligger mange år tilbake i tiden. Samtidig går det opp for etterforskerne at kvinnens barn, som er sporløst forsvunnet, kan være i fare.
Rop fra lang avstand er en fortelling om ensomhet og om hvordan fortiden kan kaste sin harde skygge over nåtiden. Etter hvert avtegner forbrytermiljøer i Sverige og Danmark seg som et sentralt bakteppe for historien.

Om filmen

Rop fra lang avstand er basert på en roman fra 1999 av Åke Edwardson om Erik Winter. Filmen er den andre av seks i Winterserien. med Johan Gry i hovedrollen. Historien er delt i to episoder.
Kommunikasjonsdirektør

Kommunikasjonsdirektør (engelsk: Chief communications officer (CCO), eller Public relations officer (PRO)) er en vanlig brukt tittel for den ansvarlige for kommunikasjon og informasjon og samfunnskontakt i private og offentlige foretak av en viss størrelse. Vanligvis vil kommunikasjonsdirektør være underordnet, rådgiver for og i tett samarbeid med administrerende direktør.
En kommunikasjonsdirektør vil normalt ha ansvar for kommunikasjon både internt og eksternt. Det er behovet for helhetlig plan og kontroll over kommunikasjon fra et foretak som avgjør behovet for en slik stilling. Avhengig av størrelse vil en bedrift ha kommunikasjonsbehov til ansatte, aksjonærer, media, innflytelsesrike medlemmer av næringslivet, politikere, presse og samfunnet for øvrig. 
Vanligvis vil kommunikasjonsdirekøren samarbeide med ledelse og andre i organisasjonen, eksempelvis investorer, analytikere, kunder og selskapets styremedlemmer. De fleste organisasjoner vil støtte seg til en kommunikasjonsdirektørs råd ved beslutninger som kan påvirke utvikling og omdømme av foretaket.
Dølafe

Dølafe er en tradisjonell norsk storferase med opprinnelse fra Gudbrandsdalen, Østerdalen og Hedmarken.

Historie

I de nevnte områder var det gode forutsetninger for å ha husdyr med lett tilgang på rikt fjellbeite. Det var imidlertid langt til tettsteder med avsetning for ferske melkeprodukter, og det var tradisjon for å fôre opp dyr til slakt i dølafeets distrikt. Derfor ble dølafeet avlet som et kombinasjonsfe for melk og kjøtt.
Rundt århundreskiftet (1900) ønsket en å lage en felles uniform på dølafeet. Da skulle dyret ha horn og være ensfarga svart med brun ål (stripe) etter ryggen. En stamme som ble foredla på Jønsberg landbruksskole i 1880-åra hadde denne uniformen som mal.
Dølafeet ble regnet for å være det tyngste feet i landet rundt århundreskiftet med ca. 350 kg levendevekt. Ei dølaku i dag veier ca. 500 kg, mens ei NRF-ku veier 550 kg i gjennomsnitt.

Beskrivelse

Noe av det mest karakteristiske ved rasen er fargevariasjonen med farger som svart, brunt, rødt, hvitt og brandet. Tegningene kan være ensfarget, flekket, sadlet og sidet. Langt de fleste dyra har store horn, men det finnes også dyr som er født kollet. På slutten av 1800-tallet var dølafeet enda mer fargerikt. Det kunne være grå-, svart- og rødsidet, brandet eller ensfarget – og det var både kollete og hornete dyr.
Det meste av dølafeet som finnes i dag kommer fra én besetning i Fåvang i Gudbrandsdalen. Siden 1990-tallet har aktiviteten for rasen økt og antallet dyr har økt betraktelig. Norsk landbruksmuseum (Universitetet for miljø- og biovitenskap, Ås) fører stambokregister over alle kjente dyr av dølafe. Dette registeret er et svært viktig redskap i arbeidet for å ta vare på rasen. Det var i 2000 registrert cirka 150 kyr av rasen og den regnes i dag som utrydningstruet. I regi av  GENO, som formidler oksesæd til inseminering, formidles det også sæd av dølafeet til interesserte bønder.
Brazen Abbot

Brazen Abbot er et finsk hardrock-band.
Opprinnelig var det et studioprosjekt av den bulgarske gitarist, produsent og låtskriver Nikolo Kotzev.
Et kjennetegn med bandet er at det er flere vokalister på hvert enkelt musikkalbum, normalt tre eller fire. Göran Edman og Joe Lynn Turner er de som har deltatt på flest.